. Бр..17- /

**До**

**Политичка партија СДСМ / ВМРО**

**Охрид**

**Предмет**: Барање за номинација на член во иницијативен одбор за организација и одржување на локално младинско собрание на општина Охрид;

Почитувани,

За остварување на јавните потреби и јавниот интерес на младите луѓе на територијата на општина Охрид, согласно Законот за младинско учество и младински политики објавен во Служен весник на РМ бр. 10 од 16.01.2020 година, се наметнува потреба од формирање на Локален младински совет и конституирање на локално младинско собрание.

Целта на реализација на оваа активност е инволвирање на младите во спроведување на политиките и креирање на младинските програми. Тоа е можно единствено преку институционализирање во тело кое формално правно ќе ги претставува и застапува младите.

Локалното младинско собрание го сочинуваат: младински организации, организации на млади, политички подмладоци, ученички и студентски организации и други облици на младинско здружување кои се активни на територијата на општина Охрид;

За конституирање на локалното собрание за млади се свикува иницијативен одбор, составен членови кои ги исполнуваат условите да членуваат во собранието на млади;

Иницијативниот одбор со решение го формира Претседателот на Советот на општина Охрид;

Иницијативниот одбор е составен од пет члена и тоа: по еден член од подмладоците на првите две политички партии застапени со најмногу советници во Советот на Општина Охрид и три члена од локалните младински организации; Членовите од локалните младински организации се избираат по претходно објавен јавен оглас од страна на претседателот на Советот на општина Охрид;

Иницијативниот одбор се формира само за одржување на конститутивната седница на локалното собрание на млади. Со конститутивното собрание претседава најстариот член на иницијативниот одбор кој доаѓа од редот на младинските организации;

Иницијативниот одбор го распишува повикот за конститутивното локално собрание на млади во кој јасно е наведен датумот, местото и часот на оддржување на првата конститутивна седница на Собранието на млади;

Како политичка партија со најголем број на советници во Советот на Општина Охрид Ве покануваме во рок од 5 дена од приемот на овој допис да номинирате лице, претставник на Вашиот политички подмалдок, кое воедно треба да ги исполнува следните услови:

* **Да е жител на општина Охрид и**
* **Да биде на возраст од 15-29 години;**

Номинацијата може да се изврши електронски на следната емаил адреса: sovetnamladiohrid@yahoo.com

 **Општина Охрид**

 **Претседател на Совет**

 **Живка Ангелоска**

. Бр..17- /

 Изработил:

 Димитар Спасески - рак. на одделение

 Одобрил:

 Јоне Станковски – пом.рак. на сектор